Mill-Paġna tas-Sezzjoni Mużewmina Għeluq il-mitt sena mis-Sezzjoni Femminili Is-sena 1910… mitt sena ilu… perjodu ta' żmien fejn il-mara kienet assoċjata mad-dar u t-trobbija tat-tfal… ftit kienu dawk li jkomplu jew jiġu mgħallma l-iskola u dan minħabba l-faqar u wkoll minħabba l-mentalità li huma m'għandhomx bżonn skola la posthom kien id- dar… kollox kien jiddependi mir-raġel u dan mhux biss fil-kamp soċjali imma bil-wisq aktar fil-kamp reliġjuż. Madankollu, San Ġorġ Preca ħasibha mod ieħor. Meta San Ġorġ Preca, fl-1907, ħaseb biex is-subien u l-irġiel Maltin permezz tal-M.U.S.E.U.M. jagħrfu aktar lil Alla, inħobbuH aktar u b'hekk jaqduH ma ħalliex barra lin-nisa u l-bniet. Kien il-bidu tas-sena 1910, proprjament fl-10 ta' Jannar 2010 li San Ġorġ Preca sab mezz biex il-proġett li kellu moħbi fil-fond ta' qalbu jitqiegħed fil-prattika. Milli jidher, San Ġorġ Preca kien midħla sew ta' Raħal Ġdid. Hawnhekk kien imur sikwit għand il- familja Cutajar. Speċjalment biex jixtri l-inbid tal- Quddiesa billi l-kap ta' din il-familja, is-Sur Anġ, kif kienu jsibuh, kien negozjant tal-inbid. San Ġorġ intlaqat minn bint is-Sur Anġ, li kien jisimha Giannina, għax fehem li din kienet ser tgħinu ħafna biex il-ħolma tiegħu, dik li n-nisa u t-tfajliet jagħrfu aktar lil Ġesti u jħobbuH issir realtà. L-ewwel ma' għamel San Ġorġ, avviċina lil ħu Giannina, Karmenu, li dan kien ġa membru fil-Museum u qallu li xtaq jistieden lil oħtu biex tiddedika ħajjitha kollha għall-appostolat tat-tagħlim. Karmenu wassal l-istedina ta' San Ġorġ lil oħtu u hi, wara li kkonsultat m'ommha, Marianna, aċċettat il-proposta li għamlilha San Ġorġ Preca. B'moħħha mistrieħ fuq l-għajnuna li kien wegħda San Ġorġ, bl-enerġija kollha li jista' jkollha tfajla ta' sittax-il sena intefgħet b'ruħha u b'ġisimha għall-appostolat tat-tagħlim. Ma kinetx tfajla mormija… kienet ġejja minn familja sinjura u għalhekk skola kienet tgħallmet xi ħaġa għax ommha u missierha kienu jħallsulha Giannina Cutajar, l-ewwel Superjura tal-MUSEUM Sezzjoni Femminili Il-maħżen li serva bħala l-ewwel qasam tal-MUSEUM tal-bniet Soċjetà Mużikali Lourdes għal xi tagħlim privat id-dar. Kien għalhekk li bit-tagħlim ta' San Ġorġ, bil-pariri tiegħu u wkoll permezz ta' qari ta' kotba spiritwali bit-taljan li bdiet taqleb għall-Malti, imtliet hi biex tkun tista' tgħaddih lill-oħrajn. Ma rridux ninsew l-għajnuna kontinwa li kienet titlob u tirċievi minn għand Alla fit-talb li għenha tasal s'hawn. Flimkien ma' tnax-il tfajla oħra, Ikoll bħalha u li ttieħdu wkoll mill-ħeġġa tagħha, daħlu għal din l-avventura u beda l-Museum tal-bniet f'Raħal Ġdid. Ma kellhomx fejn jiltaqgħu u lanqas mezzi finanzjarji ma kellhom tagħhom. Kien għalhekk, li s-Sur Anġ, missier Giannina, li tahom maħżen fi Triq Santa Monika, Raħal Ġdid, biex ikunu jistgħu jinġabru fih. Dan il-maħżen, la kellu bankijiet u lanqas siġġijiet, għalhekk, dawn it-tfajliet, bdew jagħmlu xogħol li għal dak iż-żmien ma kienx ta' jdejhom. Bdew iġorru xi ġebliet imdaqqsin li kienu jsibu u fuqhom bdew ipoġġu xi twavel li s-Sur Anġ kien jipprovdilhom. B'hekk kien ikollhom fejn joqogħdu bilqiegħda. U mhux biss huma, għax kienu ħafna t-tfal bniet, li bdew jattendu għad- duttrina u fi triqithom kienu jqabblu u jkantaw din it- taqbila għal Giannina li kienet is-Superjura tal-post. Ejjew, ejjew, ejjew, imorru l-Museum Il-Museum immorru bil-qalb, għax nitgħallmu ħafna talb. Immorru għand Giannina, Giannina, flimkien mat-tfajliet, soċi bħalha kienu jitgħallmu d-duttrina u jwasslu lit-tfal bniet għas- sagrament. Barra minnhekk, kienu joħorġuhom ukoll għal passiġġata. San Ġorġ Preca, ma ħallihomx għal riħhom, kien imur spiss bil-mixi mill- Ħamrun biex jagħmel xi lezzjoni lis-soċi. Kien fl-istess sena, li Giannina talbet lil San Ġorġ Preca biex jibdew f'postijiet oħra. Infatti, il-Museum, sezzjoni femminili, beda jinxtered u barra Rahal Ġdid beda wkoll u għadu għaddej biex. nitgħallmu f'diversi postijiet madwar Malta u Għawdex, fosthom fir-raħal tagħna. L-għan prinċipali li għalih twaqqaf għadu l-istess… biex il-bniet li jiġu f'kuntatt mal-M.U.S.E.U.M. isiru jagħrfu aktar lil Ġest, iħobbuH u jaqduH u b'hekk ibiddlu l-ambjent fejn jgħixu għal ħajja aħjar b'imħabba lejn Alla u lejn xulxini Din l-esperjenza ta' tagħlim li bdiet 100 sena ilu, ilna nduqu minna fir-raħal tagħna sa mill-1950, tul dawn l-aħħar 60 sena. Kienu diversi soċi li taw sehemhom u ħinhom biex uliedna jsiru aħjar f'dik li hi l-imħabba lejn Alla u lejn xulxin. Illum, il-Museum tal-bniet iwassal lit-tfal għas-Sagrament b'laqgħat ta' tagħlim, kull nhar ta' Tnejn u Ħamis fil-5.30 p.m. waqt li l-laqgħat għat- tfajliet isiru kull nhar ta' Erbgħa u nhar ta' Ġimgħa fis-7 ta' filgħaxija, is-Sibt fil-5.30 p.m., waqt li l-Ħadd filgħodu ssir lezzjoni wara l-quddiesa tat-8.30 a.m. u l-ħruġ fit-3.30 ta' filgħaxija. Sors: Dun Ġorġ Preca ta' A. Bonnici OFM Conv. Dun Ġorġ f'waħda mil-laqgħat magħrufa bħala sajda Preżentatur tal-Programm Marċifest fuq Radju Malta Is-Surmast Ferdinando Falzon jew aħjar is-Surmast Dandu kif kien magħruf sewwa, twieled fiż-Żurrieq fil-25 ta' Marzu tal-1894, trabba madwar il-knisja, filwaqt li ta' 10 snin beda jitgħallem il-Mużika għand is-Surmast Carmelo Zammit. Tgħallem il-vjolin għand il-Vjolinista Umberto Salasia u l-Armonija kif ukoll il-kontrapont għand il-lingwista u mużiċista Nikola Montebello. Dandu tgħallem ukoll il-pjanu u l-orgni għand l-organista bravu Lorenzo Sacco ta' Ħal Kirkop, filwaqt li tgħallem ukoll il-klarinett taħt ir-treġija tas- Surmast Sqalli Giovanni Giumarra. Taħt dan is-Surmast żied aktar u tkisser fl-armonija u l-kontrapont. Bħala vjolinista serva fil-knejjes ma' ħafna Maestri di Cappella fosthom Rikard Bugeja, filwaqt li bħala organista mexxa servizzi f'diversi knejjes Maltin fosthom Ħal Safi, Hal Kirkop, iż-Żurrieq u l-Isla. Fl-1920 naraw lill-Mro Ferdinando Falzon Surmast Direttur u Fundatur tal-Orkestra kbira fiċ-Ċirkolu Santa Katerina taż-Żurrieq kif ukoll fil-Każin taċ-Ċintura tal-Gudja u fid-Domus Dun Ġwann Bosco taż-Żejtun. Fl-istess perjodu ta' żmien kien magħżul Maestro di Cappella u Organista tal-Bażilika Kolleġġjata ta' Marija Bambina tal-Isla. Meta nsemmu dan is-Surmast bla dubju ma nistawx inħallu barra 'l bosta xogħlijiet Mużikali li kiteb matul is-snin. Hawnhekk nibda biex insemmi l-Innu popolari Marija Bambina li għadu jindaqq fil-festa tal-Isla, dan l-Innu tant għall-qalb il-poplu Senglejan, għandu versi tal-Wisq Rev Kan Teologu Emmanuel Galea. Fost il-mużika Sagra tiegħu nsemmi l-Quddiesa Soċjetà Mużikali Lourdes Din il- Quddiesa kienet izzanznet fil-Festa ta' San Ġużepp, fl- 1924 iż-Żurrieq u l-Quddiesa kbira funebri A Quattro Voci, Tenori, primi e secondi, Baritoni u Bassi. Barra l-mużika Sagra, Mro Ferdinando Falzon kiteb mużika profana, marċi brijużi għall-Baned, Marċi Sinfoniċi, fosthom il-Marcia Sinfonika ''Alessandria' u Sinfonija 'Eroina' għall-orkestra. Din tal-aħħar indaqqet għall-ewwel darba fl-1929 fl-okkażjoni tal- Inkurunazzjoni ta' Marija Bambina fil-Bażilika tal-Isla. Din l-istess Sinfonija ndaqget ukoll mill-Banda Lourdes tal-Qrendi fil-Pjazza tal-istess raħal fost entużjażmu kbir. Sadanittant ta' min jingħad li fit-tletinijiet Fernando Falzon kien ukoll surmast direttur tal-Orkestra Bellini li wara saret il-Banda Lourdes tal-istess Soċjetà Mużikali Lourdes tal-Qrendi. Il-Marcia Sinfonika ''Alessandria' indaqqet lejliet il-festa ta' Santa Marija fil-Gudja mill-Orkestra taċ- Ċintura taħt it-treġija tal-kompożitur Mro Ferdinando Falzon stess. Meta wieħed jaqra dan il-profil ferm interessanti ta' dan is-Surmast bravu, wieħed malajr jintebaħ kemm dan is-Surmast minn dejjem kien kapaċi li dejjem qiegħda dmirijietu b'dedikazzjoni u imħabba lejn arti Mużikali. Kien għalhekk xieraq li għal din is-sena ktibt fuq dan is-Surmast biex jibqa' mfakkar għax-xogħol tajjeb li għamel u li baqa' magħruf għalih fil-qasam tal-mużika ta' pajjiżna. Il-Festa t-Tajba lil Kulħadd